Surface Pressure

**"Surface Pressure"** (; ) ialah lagu daripada filem muzikal animasi Disney iaitu, *[[Encanto (filem)|Encanto]]* (2021), dikeluarkan sebagai sebahagian daripada runut bunyi filem itu pada 19 November 2021, oleh Walt Disney Records.  Ia ditulis oleh penyanyi-penulis lagu Amerika iaitu, Lin-Manuel Miranda, dan dinyanyikan oleh pelakon Amerika,  Jessica Darrow. Sebuah lagu reggeaton, "Surface Pressure" menerangkan kepedihan yang dialami Luisa Madrigal, yang di mana dia memiliki kekuatan "hadiah" iaitu gagah dan kuat, dan disebabkan dialah menghadapi tekanan sebagai seorang kakak yang boleh dipercayai dalam keluarga Madrigal.

Lagu tersebut memberikan Darrow sebagai kemunculan pertamanya di berbagai carta lagu antarabangsa. Lagu ini memuncak di nombor sembilan *[[Billboard Hot 100]]*, menjadikan *Encanto* sebagai filem Disney yang pertama menghasilkan dua lagu 10 terbesar di carta lagu tersebut, mengikuti "We Don't Talk About Bruno" yang meraih nombor satu. Di negara negara lain, "Surface Pressure" telah mencapai nombor empat di United Kingdom, nombor lapan di Ireland, nombor 12 di Canada, nombor 18 di Australia, dan nombor 28 di New Zealand. Lagu ini memuncak di nombor sembilan carta lagu Billboard Global 200.

## Latar belakang

"Surface Pressure" ialah lagu daripada filem fantasi muzikal animasi komputer Disney terbitan tahun 2021 untuk filem *Encanto*, filem yang ke-60 diterbitkan oleh Walt Disney Animation Studios. Ia adalah lagu ketiga dalam runut bunyi filem itu, yang dikeluarkan oleh Walt Disney Records pada 19 November 2021. Pelakon Amerika, Jessica Darrow mempersembahkan vokal lagu itu, yang ditulis dan dihasilkan oleh pemuzik Amerika, Lin-Manuel Miranda. Dalam filem itu, "Surface Pressure" ialah lagu yang memfokuskan pada Luisa Madrigal, salah seorang kakak kepada protagonis utama Mirabel Madrigal. Untuk alih suara *Encanto* bahasa Malaysia, nama lagu ini yang telah dikeluarkan ialah "Sekilas Pandang". Secara keseluruhan, Elvira Arul menyanyikan kesemua vokal dalam alih suara lagu ini untuk bahasa Malaysia, manakala untuk alih suara bahasa Indonesia, ia dinyanyikan oleh Nadia Dwi, dengan tajuk lagu "Permukaan". Video muzik alih suara kedua-dua bahasa ini dikeluarkan pada 22 April 2022 di saluran rasmi DisneyMusicAsiaVEVO.

## Lirik dan komposisi
Luisa merupakan kakak kedua tertua dalam keluarga Mirabel Madrigal yang sentiasa berasa terpaksa. Dalam keluarga Madrigal ajaib mereka, Mirabel adalah orang biasa kerana dia tidak mempunyai kuasa ajaib. Apabila generasi ketiga keluarga semakin dewasa, retakan mula muncul di dinding *casita* mereka, Mirabel membuat misi untuk mengetahui apa yang telah menghancurkan "keajaiban" mereka. Dia meminta bantuan daripada Luisa, yang berotot dan gagah serta mempunyai kekuatan luar biasa. Walau bagaimanapun, soalan Mirabel tentang "apa yang salah" dipenuhi dengan kehancuran emosi dalam bentuk trek muzik dari Luisa yang menyaksikan dia waspada dalam sesuatu hal serta mengakui ketakutan dan kelemahannya. Memandangkan kekuatannya semakin menghilang, keretakan dalam dinamik keluarga mereka mula menunjukkan lebih banyak. Disebabkan hal itu, Luisa menjadi orang pertama yang kehilangan hadiahnya, kerana dia, keluarganya, serta penduduk pekan telah memberi terlalu banyak tekanan kepada dirinya.

"Surface Pressure" ialah sebuah lagu reggaeton dengan unsur cumbia. Darrow menyanyikan "Surface Pressure" dalam kontralto yang "berotot". Lagu ini mengandungi "lirik yang biasanya dexterous" Miranda, dengan rentak yang "berdengung". Di jambatan itu, Luisa terbang melalui lautan awan berwarna merah jambu khayalan, tertanya-tanya apa yang akan berlaku jika dia "*shake the crushing weight of expectations*" (secara harfiah bermaksud ialah "mengoncangkan beban yang hancur dalam khalayan". Dalam video muzik alih suara bahasa Malaysia, "[boleh] melepaskan.. segala resah") dan berehat; rentaknya kembali, hanya untuk dia tarik dan turun. "*drip, drip, drip*" yang sama sekali lagi.

## Rujukan


## Pautan luar
* "Surface Pressure" di Youtube